14.5.2014 Jurnalul Oficial al Uniunii Europene L 1411 II (Acte fără caracter legislativ) REGULAMENTE REGULAMENTUL (UE) NR. 468/2014 AL BĂNCII CENTRALE EUROPENE din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană şși autoritățile naționale competente și cu autoritățile naționale desemnate (Regulamentul-cadru privind MUS) (BCE/2014/17) CONSILIUL GUVERNATORILOR BĂNCII CENTRALE EUROPENE, având în vedere Tratatul privind funcționarea Uniunii Europene, în special articolul 127 alineatul (6) și articolul 132, având în vedere Statutul Sistemului European al Băncilor Centrale şi al Băncii Centrale Europene, în special articolul 34, având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce priveşte politicile legate de supravegherea prudențială a instituțiilor de credit (!), în special articolul 4 alineatul (3), articolul 6 şi articolul 33 alineatul (2), având în vedere Acordul interinstituțional între Parlamentul European și Banca Centrală Europeană privind modalitățile practice de exercitare a controlului democratic și de monitorizare a exercitării atribuțiilor conferite Băncii Centrale Europene în cadrul Mecanismului unic de supraveghere (?), având în vedere consultarea publică și analiza desfăşurate în conformitate cu articolul 4 alineatul (3) din Regulamentul (UE) nr. 1024/2013, având în vedere propunerea Consiliului de supraveghere și în consultare cu autoritățile naționale competente, întrucât: (1) Regulamentul (UE) nr. 1024/2013 (denumit în continuare „Regulamentul privind MUS”) instituie Mecanismul unic de supraveghere (MUS) compus din Banca Centrală Europeană (BCE) și autoritățile naționale competente (ANC) din statele membre participante. (2) În temeiul articolului 6 din Regulamentul privind MUS, BCE are competența exclusivă să exercite atribuțiile microprudențiale conferite acesteia prin articolul 4 din acel regulament cu privire la instituţiile de credit cu sediul în statele membre participante. BCE este responsabilă cu funcționarea eficace și coerentă a MUS și cu monitorizarea funcționării sistemului, în baza responsabilităților şi procedurilor stabilite în articolul 6 din Regu- lamentul privind MUS. (3) Dacă este cazul şi fără a aduce atingere responsabilității și răspunderii BCE pentru atribuțiile care îi sunt conferite prin Regulamentul privind MUS, ANC sunt responsabile să sprijine BCE, în condițiile stabilite în Regulamentul privind MUS şi în prezentul regulament, prin pregătirea şi punerea în aplicare a oricăror acte referitoare la (!) JO L 287, 29.10.2013, p. 63. JO L 320, 30.11.2013, p. 1.